|  |
| --- |
| **SERVICEERKLÆRING**  **Vask av tøy** |
| **MÅLSETTING:** |
| Vask av tøy er en tjeneste som tilbys personer som har behov for dette på bakgrunn av alderdom, sykdom og/eller nedsett funksjonsevne.  Dette er et servicetilbud fra Hægebostad kommune og ikke en lovbestemt tjeneste. |
| **HVEM KAN SØKE?** |
| Alle som oppholder seg i Hægebostad kommune og som har behov på grunn av alderdom, sykdom og/eller nedsett funksjonsevne.  Også pårørende, sykehus, fastleger, verger o.a. kan søke. |
| **NÅR ER TJENESTEN TILGJENGELIG?** |
| Tjenesten er tilgjengelig på hverdager.  Dersom man har hjemmehjelp eller hjemmesykepleie, kan disse være behjelpelig med å søke om tjenesten og bringe tøyet til vaskeriet. |
| **HVORDAN FÅR EN TILDELT VASK AV TØY?** |
| Hjelpen blir tilpasset den enkelte ut fra ei faglig vurdering i HST – Hægebostad Sentrale Tiltaksteam.  Søknadene behandles konfidensielt.  Nye søknader blir fortløpende lagt inn i en saksbehandlingsprotokoll.  Tiltaksteamet, som har møte en gang i måneden og ved behov, behandler sakene i saksbehandlingsprotokollen og treffer vedtak i tråd med Forvaltningsloven.  I flere tilfeller blir hjemmebesøk gjennomført for å kartlegge søkers sykdom, funksjonsevne, boforhold og annet.  Vedtaket kan påklages ved å sende det tilbake til tiltaksteamet som behandler søknaden på nytt. Opprettholder tiltaksteamet sitt vedtak blir søknaden videresendt Statsforvalteren.  Ingen pleie- eller omsorgstiltak blir iverksatt før det foreligger et vedtak. |
| **HVA KOSTER TJENESTEN?** |
| Egenandel blir bestemt av kommunestyret og justeres årlig, i januar.  Betalingen regnes ut fra kilo tøy som leveres. |
| **HVA KAN BRUKEREN FORVENTE AV KOMMUNEN?** |
| * At tjenesten blir levert ihht avtale og eventuelle endringer blir gitt beskjed om * At taushetsplikten overholdes * Tjenesten har ikke mulighet til:   + Vaske tøy for hånd (kun maskinvask)   + Tjenesten utføres ikke på røde dager eller helg |
| **HVA FORVENTER KOMMUNEN AV BRUKEREN?** |
| * Tøy og tekstiler som leveres til vask er merket med navn og tåler normalvask og tørketrommel. |
| **HVORDAN GÅ FRAM FOR Å SØKE OM VASK AV TØY?** |
| Søknader om omsorgstjenester søkes på et fastlagt søknadsskjema.  Skjemaet kan ein få ved kommunens servicekontor eller lastas ned/søke elektronisk via kommunens heimesider. <https://www.haegebostad.kommune.no/slik-soeker-du.6282245-511203.html>  Kommunens samlende pleie- og omsorgstjenester framgår i søknadskjemaet.  Nøye utfylt skjema supplert med legeattester, beskrivelser og annet, som kan underbygge søknaden.  Søknader som ikke sendes elektronisk kan sendes til:  HÆGEBOSTAD KOMMUNE  Laukrokveien 4,  4595 Tingvatn |
| **ANDRE TJENESTER SOM OG ER TILGJENGELIGE FOR HJEMMEBOENDE:** |
| * Hjemmesykepleie * Praktisk bistand og opplæring * Fysioterapi * Tekniske hjelpemidler * Trygghetsalarm * Støttekontakt * Avlasting * Kjøp av middag * Korttidsopphold ved Eiken bo- og omsorgssenter * Omsorgslønn * Transporttjeneste * Dagaktivitetstilbud * HDO |
| **KONTAKTINFORMASJON:** |
| HÆGEBOSTAD KOMMUNE  Laukrokveien 4,  4595 Tingvatn  Tlf: 383 49 100  post@haegebostad.kommune.no |